fi fi jbo es fi fi fi id fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en
Älä jää tuskailemaan ison sähkölaskun kanssa yksin – maksujärjestely on fiksua ja säästää viivästyskuluilta | Oulun Energia - Oulun Energia
Ison sähkölaskun yllättäessä ja kiristäessä rahatilannetta tärkeintä on laatia ripeästi uusi maksusuunnitelma. Maksujärjestelystä neuvotteleminen voi kolahtaa kipeästi itsetuntoon, mutta talouden kannalta se on järkiratkaisu. Neuvottelussa ymmärtäväinen maksuneuvonta ottaa huomioon jokaisen asiakkaan kokonaisvelkatilanteen. Lopulta säästöä voi syntyä moninkertaisesti verrattuna sähkölaskun perintä- ja laiminlyöntikuluihin.
Poikkeuksellinen tilanne sähkömarkkinoilla ja sen myötä nopeasti kohonneet sähkön hinnat vetävät kotitalouksia tiukille. Huoli omasta maksukyvystä on lisännyt asiakaspalvelun otettujen yhteydenottojen määrää elokuusta lähtien. Osa neuvottelee maksujoustosta nyt ensimmäistä kertaa elämässään.
“Mikäli verkkopalvelu- eli siirtolaskun maksamiseen liittyy mitä tahansa haasteita tai huolia, tärkein neuvoni on, että ota välittömästi yhteyttä maksuneuvontaan. Haluamme järjestää asiakkaidemme laskutusasiat hyvässä yhteistyössä niin, että ylivelkaantumiselta ja ongelmilta vältytään”, neuvoo Oulun Energia Sähköverkon asiakkuuspäällikkö Janne Kaarlela.
Oulun Energia Sähköverkko Oy:n verkkopalvelulaskujen osalta maksuneuvontaa hoitaa Ropo Capital. Maksuneuvonnasta saa henkilökohtaista apua puhelimitse tai joustavammin verkon Ropo Online -palvelusta, jossa voi tarkistaa verkkopalvelulaskuihin liittyviä tietoja, siirtää eräpäivää, tehdä laskulle maksusuunnitelman tai keskustella asiantuntijan kanssa chatissa.
Sähkönmyyjien lähettämien laskujen osalta tulee kuitenkin olla yhteydessä suoraan kyseenomaisten myyjien omaan maksuneuvontaan. Maksuneuvonnan yhteystiedot löydät laskultasi. Mikäli kuitenkin ajaudut tilanteeseen, että joko sähkö- tai verkkopalvelulaskut jäävät maksamatta, verkkoyhtiö joutuu katkaisemaan sähköt.
“Tässä vaiheessa erääntyneet laskut, viivästys- ja perintäkulut sekä sähköjen katkaisemisesta ja kytkennästä koituneet maksut voivat paisua moninkertaiseksi verrattuna alkuperäisiin laskuihin. Sähköjä emme voi kytkeä takaisin, ennen kuin kaikki edellä mainitut maksut on maksettu. Siksi ennakointi on tärkeää”, Kaarlela huomioi.
Mihin tahoon minun tulee olla yhteydessä, jos tarvitsen maksujärjestelyä?
Tarkista aluksi laskultasi, onko kyseessä sähkölasku, verkkopalvelumaksu, vai näiden yhteislasku. Voit kysyä maksujoustoa sen mukaisesti:
Oulun Energia Sähköverkko Oy:n verkkopalvelulasku (ent. sähkönsiirto): ota yhteyttä Ropo Capitalin maksuneuvontaan.
Sähkölasku: ota yhteyttä omaan sähkönmyyntiyhtiöösi (esim. Oomi, Helen, Vattenfall ja Fortum)
Yhteislasku, joka sisältää sähkö- ja verkkopalvelulaskun: ota yhteyttä sähkönmyyntiyhtiösi asiakaspalveluun.
Laskujen loppusummaa voi helpottaa omilla varautumisvalinnoillaan, kuten punnitsemalla kodin lämmityksen, ilmanvaihdon, ruuan valmistamisen sekä liikkumisen vaihtoehtoja. Hyödyllisiä keinoja ja ohjeita sähkön säästämiseksi löytyy esimerkiksi Oulun Energian nettisivuilta.
“Tämä on euroopanlaajuisesti haastava tilanne. Kannustan kaikkia arvioimaan omia sähkönkulutustottumuksiaan, mutta erityistä varautumista suosittelen sähkölämmitteisissä kotitalouksissa sekä kodeissa, joissa lämmin käyttövesi tuotetaan lämminvesivaraajalla”, Kaarlela toteaa.
Oulun Energia Sähköverkko ei voi vaikuttaa sähkönmyyntiyhtiöiden hinnoitteluun. Sen sijaan Oulun Energia Sähköverkon sähkön siirtohinnat ovat valtakunnallisesti selvästi keskiarvoa alhaisemmalla tasolla ja hinnoittelun kohtuullisuutta valvoo Energiavirasto.
Lisätietoja verkkopalvelulaskujen maksamiseen liittyviin asioihin: Verkkopalvelulaskuun liittyvät maksuasiat - Ropo Capital
Oulussa kaukolämpöä riittää myös energiakriisin keskellä
Oulun Energian tuotantoa on kehitetty pitkäjänteisesti ja kestävästi viimeisimpien vuosikymmenten aikana. Kehitystoimet sekä uusien energiantuotantomuotojen lisääminen osaksi tuotantoa on tehty osana hiilineutraaliustavoitteita mutta myös takaamaan energian toimitusvarmuutta kaikissa olosuhteissa.
Varautuminen sähkön häiriötilanteisiin ja poikkeusoloihin
Tälle sivulle olemme keränneet tietoa sähkön häiriötilanteisiin ja poikkeusoloihin varautumisesta niin Oulun Energian kuin kuluttajien näkökulmasta.
Energiaa säästämällä pidetään sähkölasku maltillisena
Käynnissä oleva energiakriisi haastaa niin sähkönkäyttäjiä kuin sähköyhtiöitäkin – luvassa on epävarma talvi ja huoli sähkön hinnasta sekä sen riittävyydestä. Sähkön tuotantoa ei ole mahdollista lisätä lyhyellä aikavälillä, siksi avainasemassa sähkön riittävyyden ja hinnan osalta on sähkön oikea-aikainen ja järkevä käyttö.
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15
PL 116, 90101 Oulu
Vaihde call08 5584 3300
© Oulun Energia Oy 2021
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15